Высокую зацікаўленасць выклікала інфармацыя А.Х.Шкляра аб перспектывах стварэння нацыянальнай сістэмы кваліфікацый і сертыфікацый, распрацоўцы прафесійных стандартаў, што дапаможа аб’ектыўна ацаніць вынікі прафесійнай адукацыі і паспрыяе ўдасканаленню зместу і тэхналогій падрыхтоўкі кадраў. У гэтым кірунку РІПА адводзіць значную ролю ўстановам адукацыі са статусам вядучых па асноўных галінах эканомікі. Сёння інстытут працуе ў рамках міжнароднага праекта і будзе весці адпаведную эксперыментальную работу па апрабацыі гэтага кірунку.